ཚོགས་འདུ་རུ་ནན་བཤད་གནང་རྒྱུར།ཀྲུང་གོ་གསར་པ་བཙུགས་ནས་ལོ༦༥འཁོར་བའི་རིང་ཏང་གི་མི་རིགས་གཞུང་ལུགས་དང་བྱེད་ཕྱོགས་སྲིད་ཇུས་ཡང་དག་པ་དང་།ཀྲུང་གོའི་ཁྱད་ཆོས་ལྡན་པའི་མི་རིགས་གནད་དོན་ཐག་གཅོད་པའི་ལམ་བུ་ཡང་དག་ལ།ཀྲུང་གོའི་མི་རིགས་འབྲེལ་བ་སྤྱིའི་ཆ་ནས་འཆམ་མཐུན་དུ་གནས་ཡོད།དེ་དང་མཉམ་དུ།རང་ཅག་གི་མི་རིགས་ལས་དོན་གྱིས་དུས་རིམ་གྱི་ཁྱད་ཆོས་གསར་པ་ཁ་ཅིག་ལ་གདོང་གཏད་དགོས་ཀྱི་ཡོད།མི་རིགས་ལས་དོན་ལེགས་པར་བསྒྲུབ་རྒྱུ་དང་གོམ་ཁ་བརྟན་པོའི་ངང་ཀྲུང་གོའི་ཁྱད་ཆོས་ལྡན་པའི་མི་རིགས་གནད་དོན་ཐག་གཅོད་པའི་ལམ་བུར་ཞུགས་ཏེ།མི་རིགས་སོ་སོར་རླབས་ཆེ་བའི་མེས་རྒྱལ་གྱི་འདུ་ཤེས་ཇེ་དྲག་ཏུ་གཏོང་བ་དང་།ཀྲུང་ཧྭ་མི་རིགས་ཀྱི་འདུ་ཤེས་ཇེ་དྲག་ཏུ་གཏོང་བ།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ལམ་བུའི་གོ་རྟོགས་ཇེ་དྲག་ཏུ་གཏོང་དགོས།མི་རིགས་ས་ཁོངས་རང་སྐྱོང་གི་ལམ་ལུགས་རྒྱུན་བསྐྱངས་ནས་འཐུས་ཚང་དུ་བཏང་སྟེ།རྩ་ཁྲིམས་དང་མི་རིགས་ས་ཁོངས་རང་སྐྱོང་བཅའ་ཁྲིམས་ཀྱི་གཏན་འབེབས་དོན་ཐོག་ཏུ་འཁྱོལ་དགོས་ཤིང་།རང་སྐྱོང་ས་ཁོངས་ཀྱི་དཔལ་འབྱོར་ཡར་རྒྱས་དང་དམངས་ཀྱི་འཚོ་བ་ལེགས་བཅོས་བྱ་དགོས།རང་རྒྱལ་མི་རིགས་ཁག་བར་གྱི་འབྲེལ་བ་གཙོ་ཕྱོགས་ངོས་ཟིན་པར་བྱས་ཏེ་དམངས་དང་མཐུན་སྒྲིལ་གྱིས་མི་སེམས་འགུག་དགོས་པ་དང་།མི་རིགས་ཁག་བར་འགྲོ་འོང་བྱེད་པར་ཤུགས་རྒྱག་དགོས།མི་རིགས་མཐུན་སྒྲིལ་བྱ་རྒྱུ་དང་།རྒྱ་རིགས་ཆེན་པོའི་རིང་ལུགས་དང་གུ་དོག་པའི་མི་རིགས་རིང་ལུགས་ལ་ངོ་རྒོལ་བྱ་རྒྱུ་ཁྲིམས་ལུགས་ཀྱིས་ཁག་ཐེག་དགོས་ལ།མི་རིགས་སོ་སོ་ཀྲུང་ཧྭ་མི་རིགས་ཀྱི་ཁྱིམ་གཞི་ཆེན་པོ་འདི་ནས་ལག་རྡང་སྦྲེལ་ཏེ་ཕྱར་བ་གྲུ་འདེགས་བྱ་དགོས།